Liviu Dragnea: Nu cred că Ordonanța de urgență de modificare a Codurilor penale va fi adoptată vineri / Despre secții separate la europarlamentare și referendum: Copiii spun lucruri trăsnite

Liderul PSD, Liviu Dragnea, a lansat joi un atac la adresa președintelui Iohannis, pe care l-a acuzat că ar fi transmis un mesaj clar Înaltei Curți de Casație și Justiție în ceea ce-l privește, menționând că nu are încredere în magistrații instanței supreme.

El a susținut că la întâlnirea pe care şeful statului a avut-o la Palatul Cotroceni cu reprezentanţi ai societăţii civile pe tema referendumului pentru justiţie Klaus Iohannis a arătat încă o dată că el consideră instituţiile din sistemul de justiţie „ca fiind în subordinea preşedintelui”. Dragnea a precizat că la acea întâlnire şeful statului le-a spus celor prezenţi că legile justiţiei „sunt făcute pentru a scăpa Dragnea de puşcărie”. El a susținut că nu crede că ordonanțe de urgență privind modificarea Codurilor penale va fi adoptată în ședința de Guvern de vineri.

Liviu Dragnea a mai declarat că plângerea penală pentru înaltă trădare împotriva preşedintelui Klaus Iohannis este „aproape gata”. Pe de altă parte, el a negat varianta suspendării preşedintelui. „Nici vorbă. Cum să stăm noi fără Iohannis preşedinte? (…) Eu ştiu că Iohannis îşi doreşte suspendarea. Eu nu vreau să fie suspendat şi nu va fi suspendat. Iohannis trebuie să stea acolo agăţat, la Cotroceni, ca să îl vadă românii în toată goliciunea lui”, a spus el.

De asemenea, întrebat despre declarația șefului de campanie al PSD, Mircea Drăghici, care a anunțat adoptarea unei ordonanțe de urgență de modificare a legii referendumului astfel încât secțiile de votare de la europarlamentare să fie separate de cele de la referendum, Dragnea a spus: ”Copiii spun lucruri trăsnite”.

Cele mai importante declarații ale lui Liviu Dragnea: